
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«1» кастрычніка 2024 г.
	№ 16
	   г. Ерэван  



Аб некаторых пытаннях гарманізацыі заканадаўства дзяржаў-членаў Еўразійскага эканамічнага саюза ў сферы грамадскай авіяцыі

У адпаведнасці з падпунктам 2 пункта 11 Пратакола аб скаардынаванай (узгодненай) транспартнай палітыцы (дадатак № 24 да Дагавора аб Еўразійскім эканамічным саюзе ад 29 мая 2014 года) і пунктам 42 плана мерапрыемстваў («дарожнай карты») па рэалізацыі Асноўных напрамкаў і этапаў рэалізацыі скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза на 2021–2023 гады, зацверджанага распараджэннем Еўразійскага міжурадавага савета ад 20 жніўня 2021 г. № 15:
1. Прасіць урады дзяржаў – членаў Еўразійскага эканамічнага саюза з мэтай забеспячэння функцыянавання агульнага рынку паслуг паветранага транспарту і рэалізацыі Асноўных напрамкаў і этапаў рэалізацыі скаардынаванай (узгодненай) транспартнай палітыкі дзяржаў – членаў Еўразійскага эканамічнага саюза, зацверджаных Рашэннем Вышэйшага Еўразійскага эканамічнага савета ад 26 снежня 2016 г. № 19, арганізаваць да 1 студзеня 2025 г. работу па гарманізацыі заканадаўства дзяржаў-членаў у адпаведнасці з нормамі і прынцыпамі міжнароднага права ў галіне грамадзянскай авіяцыі ў сферы лётнай прыдатнасці паветраных суднаў па наступных напрамках:
а) вызначэнне парадку інфармавання пры перамяшчэнні паветранага судна, якое не мае сертыфіката лётнай прыдатнасці або часова страціла лётную прыдатнасць, на тэрыторыю іншай дзяржавы – члена Еўразійскага эканамічнага саюза (Рэспубліка Арменія, Рэспубліка Беларусь, Рэспубліка Казахстан, Кыргызская Рэспубліка і Расійская Федэрацыя);
б) вызначэнне падстаў для выдачы дазволу на палёт паветранага судна, якое не мае сертыфіката лётнай прыдатнасці або часова страціла лётную прыдатнасць (Рэспубліка Арменія, Рэспубліка Беларусь, Кыргызская Рэспубліка і Расійская Федэрацыя).
2. Еўразійскай эканамічнай камісіі ажыццяўляць маніторынг рэалізацыі гэтага распараджэння.
3. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.

